text: नई दिल्ली। कांग्रेस ने दिल्ली विश्वविद्यालय छात्र संघ (डूसू) चुनाव में ईवीएम से हुए मतदान में धांधली का आरोप लगाते हुए बैलेट पेपर के जरिये दोबारा मतदान कराने की मांग की है। पार्टी ने यह भी कहा कि ईवीएम के साथ छेड़छाड़ के खिलाफ वह अदालत जाने के विकल्प पर भी गौर कर रही है। दिल्ली कांग्रेस के अध्यक्ष और कांग्रेस के राष्ट्रीय प्रवक्ता अजय माकन ने कहा, ऐसा क्यों होता है कि जब ईवीएम खराब होती है तो वो सिर्फ भाजपा और एबीवीपी की मदद करती हैं। वो कभी कांग्रेस और एनएसयूआई की मदद नहीं करती हैं।